యుద్ధము, శాంతి
"వార్ అండ్ పీస్" (, పూర్వ-సంస్కరణ రష్యన్: «Война и миръ»), అనేది లియో టాల్‌స్టాయ్ రచించిన ఒక రష్యన్ నవల, దీనిని ప్రముఖ సృజనాత్మక రచనలలో ఒకటిగా భావిస్తారు. "అన్నా కరెనీనా" (1873-1877)తో సహా దీనిని టాల్‌స్టాయ్ యొక్క అద్భుతమైన సాహిత్య రచనగా చెబుతారు.
అంకుల్ టామ్స్ క్యాబిన్
"అంకుల్ టామ్స్ కాబిన్" 19వ శతాబ్దిలో రచించిన రచనల్లోకెల్లా అతిఎక్కువ అమ్ముడు పోయిన నవల, బైబిల్ తర్వాత అతిఎక్కువ ప్రతులు అమ్ముడు పోయిన పుస్తకంగా చరిత్ర సృష్టించింది. 1850ల నాటి బానిసత్వ నిర్మూలన ఉద్యమానికి దన్నుగా నిలిచిందీ నవల. ప్రచురితమైన మొదటి సంవత్సరం 3 లక్షల కాపీలు కేవలం యునైటెడ్ స్టేట్స్ లోనే అమ్ముడుపోయాయి; పదిలక్షల కాపీలు గ్రేట్ బ్రిటన్లో అమ్ముడయ్యాయి. ప్రచురితమైన మూడేళ్ళకు 1855లో "ఈనాటి అత్యంత ప్రాచుర్యం పొందిన నవల" అన్న పేరు సంపాదించుకుంది. నవల స్ఫూర్తి, ప్రేరణగా గుర్తిస్తున్నవి చాలా పెద్దవి, అబ్రహాం లింకన్ సివిల్ వార్ ప్రారంభమైన మొదట్లో స్టోవ్ ను కలిసేందుకు వెళ్ళినప్పుడు, "అయితే ఇంత గొప్ప యుద్ధాన్ని ప్రారంభించిన చిన్న మనిషి ఈవిడేనన్నమాట." అన్నాడని చెప్తారు. పై అనక్డోట్, కొటేషన్ బలహీనమైన ఆధారాలు కలిగినది; 1896 వరకూ ప్రచురణలో ఇది కనిపించలేదు, ఈ ఆధారాన్ని బట్టి "లింకన్ గ్రీటింగ్స్ అనక్డోట్ గా సాహిత్య పరిశోధనల్లో చాలాకాలం నిలబడగలగడం, సమకాలీన మేధావుల్లో సమాజంలోని మార్పులు తీసుకువచ్చేందుకు సాహిత్యం పాత్రను సమర్థించాలన్న ఆకాంక్షలోను తెలుపుతోందని" పరిశోధకులు భావించారు.